CELEX: 32022D0863
Language: fi
Date: 2022-05-24 00:00:00
Title: Neuvoston päätös (EU) 2022/863, annettu 24 päivänä toukokuuta 2022, yhteisestä passitusmenettelystä 20 päivänä toukokuuta 1987 tehdyllä yleissopimuksella perustetussa EU:n ja yhteistä passitusta soveltavien maiden sekakomiteassa Euroopan unionin puolesta otettavasta kannasta kyseisen yleissopimuksen muutoksiin

2.6.2022   
               
               
                  FI
               
               
                  Euroopan unionin virallinen lehti
               
               
                  L 151/62
               
            
         NEUVOSTON PÄÄTÖS (EU) 2022/863,
         annettu 24 päivänä toukokuuta 2022,
         yhteisestä passitusmenettelystä 20 päivänä toukokuuta 1987 tehdyllä yleissopimuksella perustetussa EU:n ja yhteistä passitusta soveltavien maiden sekakomiteassa Euroopan unionin puolesta otettavasta kannasta kyseisen yleissopimuksen muutoksiin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki yhteistä passitusmenettelyä koskevan yleissopimuksen (1), jäljempänä ’yleissopimus’, neuvoston päätöksellä 87/415/ETY (2), ja se tuli voimaan 1 päivänä tammikuuta 1988.
                  
               
                     (2)
                  
                  
                     Yleissopimuksen 14 artiklan 1 kohdan nojalla perustettu sekakomitea, jäljempänä ’EU:n ja yhteistä passitusta soveltavien maiden sekakomitea’ voi yleissopimuksen 15 artiklan 3 kohdan a alakohdan nojalla hyväksyä päätöksillään muutoksia yleissopimuksen liitteisiin.
                  
               
                     (3)
                  
                  
                     EU:n ja yhteistä passitusta soveltavien maiden sekakomitean on määrä tehdä vuoden 2022 alussa päätös yleissopimuksen liitteiden I, III a ja IV muuttamisesta.
                  
               
                     (4)
                  
                  
                     On aiheellista määrittää kanta, joka otetaan unionin puolesta EU:n ja yhteistä passitusta soveltavien maiden sekakomiteassa, koska päätöksellä tulee olemaan unionia koskevia oikeusvaikutuksia. Koska EU:n ja yhteistä passitusta soveltavien maiden sekakomitea kokoontuu yleensä vain kerran vuodessa, on aiheellista sallia unionin kannan esittäminen joko jossain tulevassa kokouksessa tai kirjallisella menettelyllä.
                  
               
                     (5)
                  
                  
                     Komission delegoidun asetuksen (EU) 2015/2446 (3) liitettä B ja komission täytäntöönpanoasetuksen (EU) 2015/2447 (4) liitettä B on muutettu komission delegoidulla asetuksella (EU) 2021/234 (5) ja komission täytäntöönpanoasetuksella (EU) 2021/235 (6). Mainituissa liitteissä vahvistetaan passitusilmoituksen yhteiset tietovaatimukset, muodot ja koodit, jotta tietojen tallentamisessa sekä tulliviranomaisten keskinäisessä ja tulliviranomaisten ja talouden toimijoiden välisessä tietojenvaihdossa käytettävät yhteiset tietoelementit olisivat yhdenmukaisemmat. Kyseiset muutokset olivat tarpeen erityyppisissä ilmoituksissa käytettävien sähköisten tullijärjestelmien yhteentoimivuuden varmistamiseksi. Sen vuoksi yleissopimuksen liitettä III a, joka vastaa delegoidun asetuksen (EU) 2015/2446 liitettä B ja täytäntöönpanoasetuksen (EU) 2015/2447 liitettä B, olisi muutettava vastaavasti.
                  
               
                     (6)
                  
                  
                     Yleissopimuksen liitteeseen III a tehdyt muutokset edellyttävät kohtien ja jaksojen uudelleennumeroimista. Sen vuoksi yleissopimuksen liitteessä I olevat viittaukset liitteeseen III a olisi yhdenmukaistettava uuden numeroinnin kanssa.
                  
               
                     (7)
                  
                  
                     Yleissopimuksen liitteessä IV vahvistetaan säännöt keskinäisestä avunannosta saatavien perinnässä. Kyseiset säännöt ovat tärkeitä, koska niillä turvataan yhteistä passitusta soveltavien maiden, unionin ja jäsenvaltioiden taloudelliset edut. Kyseiset säännöt olisi tarkistettava, jotta ne olisivat yhdenmukaiset vastaavien unionin sääntöjen kanssa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            EU:n ja yhteistä passitusta soveltavien maiden sekakomitean tulevassa kokouksessa tai kirjallisella menettelyllä unionin puolesta otettava kanta perustuu tähän päätökseen liitettyyn EU:n ja yhteistä passitusta soveltavien maiden sekakomitean päätösluonnokseen (7).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 24 päivänä toukokuuta 2022.
            
               
                  Neuvoston puolesta
               
               
                  Puheenjohtaja
               
               B. LE MAIRE
            
         
         
            (1)  EYVL L 226, 13.8.1987, s. 2.
         
            (2)  Neuvoston päätös 87/415/ETY, annettu 15 päivänä kesäkuuta 1987, Euroopan yhteisön, Itävallan tasavallan, Suomen tasavallan, Islannin tasavallan, Norjan kuningaskunnan, Ruotsin kuningaskunnan ja Sveitsin valaliiton välisestä yhteistä passitusmenettelyä koskevasta yleissopimuksesta (EYVL L 226, 13.8.1987, s. 1).
         
            (3)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).
         
            (4)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
         
            (5)  Komission delegoitu asetus (EU) 2021/234, annettu 7 päivänä joulukuuta 2020, delegoidun asetuksen (EU) 2015/2446 muuttamisesta yhteisten tietovaatimusten osalta ja delegoidun asetuksen (EU) 2016/341 muuttamisesta tietyissä lomakkeissa käytettävien koodien osalta (EUVL L 63, 23.2.2021, s. 1).
         
            (6)  Komission täytäntöönpanoasetus (EU) 2021/235, annettu 8 päivänä helmikuuta 2021, täytäntöönpanoasetuksen (EU) 2015/2447 muuttamisesta yhteisten tietovaatimusten muotojen ja koodien, tiettyjen valvontasääntöjen ja tavaroiden tullimenettelyyn asettamiseen toimivaltaisen tullitoimipaikan osalta (EUVL L 63, 23.2.2021, s. 386).
         
            (7)  Ks. asiakirja ST 7680/22 ADD 1 (https://www.consilium.europa.eu/en/documents-publications/public-register/).